ቻይና እጅግ ፈጣኑን 6ጂ ኔትወርክ ለመጀመር ተዘጋጅታለች 
እጅግ ፈጣን ነው የተባለለት አዲሱ የ5ጂ ወይም አምስተኛ ትውልድ የሞባይል ኔትወርክ ቴክኖሎጂ አለምን አስደንቆ ሳይጨርስ፣ ከሰሞኑ ደግሞ ቻይና ከዚህም እጅግ የላቀውን የ6ጂ ኔትወርክ ለመጀመር በዝግጅት ላይ እንደምትገኝ ይፋ ማድረጓ ተነግሯል፡፡የቻይና ተመራማሪዎች ከ5 ጂ ገመድ አልባ ኔትወርክ በአስር እጥፍ ያህል የሚበልጥ ፍጥነት እንዳለው የተነገረለትን የ6 ጂ ኔትወርክ በስራ ላይ ለማዋል የሚያስችል ምርምር በሁለት አመት ጊዜ ውስጥ እንደሚጀምሩ ብሉምበርግ ዘግቧል፡፡ እጅግ ፈጣኑን የ6ጂ ኔትወርክ ቀድማ ለአለማችን ለማስተዋወቅ ጉዞ የጀመረቺው ቻይና፣ የ5 ጂ ኔትወርክ ቴክኖሎጂ በማስፋፋት ረገድም ከአሜሪካና ከሌሎች ያደጉ አገራት ጋር ከፍተኛ ፉክክር ውስጥ እንደምትገኝና ለዚህም እጅግ ከፍተኛ በጀት መድባ እየሰራች እንደምትገኝ ዘገባው አመልክቷል፡፡